[{"text_idx": "#000000", "text": "Li estas arkitekto. En siaj 25 jaroj diplomig\u0302inte el esplorinstituto de la Tokia Universitato, li venis al C\u0302inio kaj restis en C\u0302inio 17 jarojn. Li nomig\u0302as Shuhei Aoyama. Li renkontis c\u0302inajn apartajn arkitekturajn elementojn inkluzive de la karakteriza strateto en Pekino Hutong-o, kiuj inspiris lin kaj donis oportunojn al li por atingi pinton de la kariero."}, {"text_idx": "#000001", "text": "Aoyama iam laboris en Japanio, sudorientaziaj kaj eu\u0306ropaj landoj. Pro tiu c\u0302i internacia vido li kaptis la unikan c\u0302armon de C\u0302inio. Li enamig\u0302is al pekina hutong-o kaj log\u0302as en hutong-o pli ol dek jarojn. Li diris: \"Por mi hutong-o estas tre interesa, c\u0302ar g\u0302i estas ne tradicia kaj malnova vivmaniero, sed inspiro pri estonta vivo kaj estonta arkitekturo. En hutong-o ni povas senti egalecon inter la naturo kaj la arkitekturo. Kvankam la domoj estas malgrandaj, tamen log\u0302antoj dividas la eksteran spacon kiel propran vivspacon.\""}, {"text_idx": "#000002", "text": "Aoyama atentas konstruaj\u0302ojn en malnovaj kvartaloj kaj la vivstaton de homoj. Li partoprenis en programoj pri dezajno kaj transformig\u0302o de malnovaj kvartaloj en Pekino, Suzhou kaj Shenzhen. En liaj okuloj, arkitektua dezajno en malnovaj kvartaloj pli multe montras la harmonian kunekzistadon de la homo kaj la naturo kaj la ekvilibran spacon de la urbo."}, {"text_idx": "#000003", "text": "Parolante pri la dezajna stilo, Aoyama opiniis, ke mondaj kulturoj estas influataj unu al la alia, al li plej multe plac\u0302as spaca atmosfero el japanaj arkitekturaj estetikoj kaj li kombinis malsamajn stilojn japanan kaj c\u0302inan. Kiam li faras dezajnon, c\u0302iufoje nove inspiras lin kolizio de japanaj kaj c\u0302inaj estetikoj. Li diris, \"Mi tre s\u0302atas, ke estas trapenetraj kaj korto kaj c\u0302ambro, kaj la c\u0302ambroj estas apartigitaj per glita pordoj. Mi esperas alte estimi interkulturan vidpunkton kaj stereoskopan vidpunkton.\""}, {"text_idx": "#000004", "text": "Aoyama opiniis, ke la moderna C\u0302inio plenas de diverseco danke al inkluziveco de urbo kaj vigleco de junularo, kaj li c\u0302iam esploras novan eblon. Li lastatempe faris dezajnon por kvartalo en urbo Quanzhou, tiam li konsultis ekonomion de komuna divido, la novan pensmanieron de ekonomia disvolvo en C\u0302inio. En la dezajno, trovig\u0302as en la kvartalo publikaj instalaj\u0302oj privataj kaj publikaj, samtempe estas sendependa spaco por c\u0302iuj log\u0302antoj, kaj simile al hutong-o en Pekino, la kvartalo montras al junuloj tutnovan ideon pri \"hejmo\". Aoyama diris,\"En tiu c\u0302i kvartalo log\u0302antoj ne havas sangajn kaj edzig\u0302ajn rilatojn, tamen ili konsistigas portempan familion pro vivado en la komuna kvartalo. Lau\u0306 mi, la estonta vivmaniero estos diversa, malferma kaj komune g\u0302uata, kaj la modelo de komuna g\u0302uado farig\u0302is elektebla vivmaniero.\""}]